# Pierre Belon

Pierre Belon (Le Mans, 1517 – París, 1564) va ser un naturalista i diplomàtic francès. Va escriure sobre nombrosos temes incloent ictiologia, ornitologia, botànica, anatomia comparada i egiptologia. És conegut també Pierre Belon du Mans, o en la forma llatinitzada de Petrus Bellonius Cenomanus. Ivan Pavlov va dir d'ell que era el "profeta de l'anatomia comparada".

## Biografia

Belon nasqué el 1517 al llogarret de Souletière prop de Cérans-Foulletourte. Va treballar com apotecari del bisbe de Clermont, Guillaume Duprat. Després viatjà a través de Flandes i Anglaterra i s'interessà per la zoologia. Quan tornà a Alvèrnia el bisbe de Le Mans, René du Bellay, l'ajudà per estudiar a la Universitat de Wittenberg amb el botànic Valerius Cordus (1515—1544). Al voltant 1542 estudià medicina a París i es llicencià en medicina però mai va arribar a doctorar-se. Va esdevenir apotecari del Cardenal François de Tournon i sota el seu patronatge va poder fer molts viatges científics des de l'any 1546, viatjà per Grècia i l'Orient Proper on esperva trobar les runes de la Troia d'Homer, i tornà el 1549. A Roma Belon es trobà amb els naturalistes Guillaume Rondelet i Hippolyte Salviani.
Belon que va ser molt afavorit pels reis de França Enric I i Carles IX, va ser assassinat al Bois de Boulogne.

## Obres

* Histoire naturelle des estranges poissons (1551)
* De aquatilibus (1553).
* L'Histoire de la nature des oyseaux (1555) on la comparació dels esquelets d'ocells i humans és una de les primeres idees sobre l'anatomia comparada.

### Llibres

Tots ells van ser publicats a París.
* 1551: Histoire de la nature des estranges poissons marins, que inclou peixos i mamífers aquàtics i amb la primera il·lustració francesa d'un hipopòtam.
* 1553: De aquatilibus .
* 1553: De arboribus Coniferis, Resiniferis aliisque semper virentibus..., un text bàsic sobre coníferes.
* 1553 De admirabili operi antiquorum et rerum suspiciendarum praestantia..., tracta dels costums funeraris de l'antiguitat incloent la momificació (De medicato funere seu cadavere condito et lugubri defunctorum ejulatione) i De medicamentis nonnullis, servandi cadaveris vim obtinentibus.
* 1553: Les observacions de plusieurs singularitez et choses memorables trouvées en Grèce, Asie, Judée, Egypte, Arabie et autres pays étrangèrs. Traduïda al llatí per Charles de l'Ecluse, 1589
* 1555: L'Histoire de la nature des oyseaux.

## Llegat

Hi ha un gènere de plantes dins les Gesneriaceae anomenat Bellonia en el seu honor que li va adjudicar Charles Plumier. El gènere de peixos Belone adjudicat per Georges Cuvier, amb la família i ordre dels Belonidae i Beloniformes respectivament. Hi ha una estàtua de Belon erigida el 1887 a Le Mans.

## Referències

* ↑ Asimov, Isaac. «Belon, Pierre». A: Enciclopedia biográfica de ciencia y tecnología : la vida y la obra de 1197 grandes científicos desde la antigüedad hasta nuestros dias (en castellà). Nueva edición revisada. Madrid: Ediciones de la Revista de Occidente, 1973, p. 72. ISBN 8429270043.
* 1 2 3 4 Wong, M.. «Belon, Pierre». A: C.C. Gillispie. Dictionary of Scientific Biography, Vol. 1.. Charles Scribner's sons, 1970, p. 595–596.
* 1 2 3 Morren, Édouard; Crié, Louis. A la memoire de Pierre Belon, du Mans, 1517-1564 (en francès). Liege : A la direction génŕale, Boverie, 1885.
* ↑ Delaunay, P.. Pierre Belon naturaliste.. Imprimerie Monnoyer, 1926.
* ↑ Gudger, E.W. «The Five Great Naturalists of the Sixteenth Century: Belon, Rondelet, Salviani, Gesner and Aldrovandi: A Chapter in the History of Ichthyology». Isis, 22, 1, 1934, pàg. 21–40. DOI: 10.1086/346870.

## Enllaços externs

* L'Histoire de la nature des oyseaux (1555)
* L'histoire naturelle des estranges poissons marins... (1551)
* Sketch of Pierre Belon
* Travels in the Levant: The Observations of Pierre Belon of Le Mans on Many Singularities and Memorable Things Found in Greece, Turkey, Judaea, Egypt, Arabia and Other Foreign Countries (1553). Translated into English by James Hogarth, with an Introduction by Alexandra Merle. Hardinge Simpole Publishers, 2012.